આ મહોત્સવના પહેલા દિવસે સંસ્થાનાં મુંબઈ બાલ યુવક અને સત્સંગ મંડળોએ અનેક સાંસ્કૃતિક કાર્યક્રમો રજૂ કર્યા હતા જેમાં આશરે ૧૫,૦૦૦થી વધુ હરિભક્તોએ હાજરી આપી હતી. બીજા દિવસે ૩૦૦૦ કપલોએ મહાપૂજામાં ભાગ લીધો હતો. તમામ લોકોની ઇચ્છાઓ પૂરી થાય એ માટે આ મહાપૂજા કરવામાં આવી હતી. મંગળવારે દાદરના સ્વામિનારાયણ મંદિરમાં ૩૩ કળશની પૂજા કરવામાં આવ્યા બાદ નીલકંઠવર્ણી મૂર્તિ સહિત મંદિરની તમામ મૂર્તિઓ પર ખાસ અભિષેક પણ કરવામાં આવ્યો હતો અને પછી મૂર્તિઓને શણગારવામાં આવી હતી.